Държавен вестник, бр. 66, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  66
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
СПОРАЗУМЕНИЕ
между страните – членки на Здравната мрежа 
на Югоизточна Европа, относно договоренос­
тите  със  страната  домакин  за  седалището 
на  Секретариата  на  Здравната  мрежа  на 
Югоизточна Европа
(Утвърдено с Решение № 17 от 13 януари 
2012 г. на Министерския съвет. В сила от 
4 юли 2012 г.)
Страните – членки на Здравната мрежа 
на Югоизточна Европа (наричана по-нататък 
за краткост „Здравна мрежа на ЮИЕ“), в ка­
чеството си на страни по това cпоразумение 
(наричани по-нататък за краткост „страните“);
Като се основават на ангажиментите от 
Меморандума за разбирателство относно бъ­
дещето на Здравната мрежа на страните от 
Югоизточна Европа в рамките на Процеса 
за сътрудничество в Югоизточна Европа, 
подписан от министрите на здравеопазването 
на страните – членки на Здравната мрежа на 
ЮИЕ, на 22 април 2009 г. (наричан по-нататък 
за краткост „Меморандум за разбирателство“);
Като вземат под внимание също така, че 
Меморандумът за разбирателство очертава 
бъдещето на регионалното сътрудничество в 
областта на общественото здраве под егида­
та на Съвета за регионално сътрудничество 
и определя създаването на Секретариата на 
Здравната мрежа на страните от ЮИЕ със 
седалище в Югоизточна Европа;
Като припомнят единодушното решение 
на членовете на Здравната мрежа на стра­
ните от ЮИЕ по време на 21-вата среща на 
Здравната мрежа на страните от ЮИЕ в Бу­
курещ, Румъния (25 – 27 юни 2009 г.), да се 
избере Скопие като новото местонахождение 
на седалището на Секретариата на Здравната 
мрежа на страните от ЮИЕ;
Като признават изразените ангажименти 
на страните от ЮИЕ да поемат пълна ини­
циатива и ръководна роля за региона, което 
допълнително ще насърчи съществуващи и 
нови партньори да участват в регионалното 
политическо и техническо сътрудничество в 
областта на общественото здраве,
се споразумяха за следното:
Член 1
Определения
За целите на това споразумение:
(a) „Страната домакин“ означава Република 
Македония.
(б) „Правителството“ означава правител­
ството на Република Македония.
(в) „Секретариатът“ означава Секретариата 
на Здравната мрежа на страните от ЮИЕ в 
Скопие.
(г) „Ръководител на Секретариата“ означава 
лицето, назначено за pъководител на Секре­
тариата на Здравната мрежа на страните от 
ЮИЕ в Скопие.
(д) „Служител“ означава член на персонала 
на Секретариата, за който е официално уве­
домено Министерството на външните работи 
на страната домакин, изпълняващ на пълно 
работно време в Секретариата задължения, 
различни от тези по т. „з“ от този член. 
(е) „Представител“ означава упълномощен 
представител на членовете на Здравната мрежа 
на страните от ЮИЕ или други партньори на 
Здравната мрежа на страните на ЮИЕ.
(ж) „Експерт“ означава лице, изпълняващо 
временна задача за Секретариата, различна 
от описаните в т. „д“ и „з“ на този член.
(з) „Административен и технически персо­
нал“ означава служители, ангажирани в тех­
ническото и административното обслужване 
на Секретариата.
(и) „Обслужващ персонал“ означава слу­
жители, заети в домакинското обслужване 
на Секретариата.
(й) „Меморандум за разбирателство“ озна­
чава Меморандум за разбирателство относно 
бъдещето на Здравната мрежа на страните от 
Югоизточна Европа в рамките на Процеса 
за сътрудничество в Югоизточна Европа, 
подписан от министрите на здравеопазването 
на страните – членки на Здравната мрежа на 
ЮИЕ, на 22 април 2009 г. 
(к) „Виенска конвенция за дипломатиче­
ските отношения“ означава Виенската кон­
венция за дипломатическите отношения от 
18 април 1961 г. 
(л) „Помещения на Секретариата“ озна­
чава сградата заедно със земята, прилежаща 
към нея, заета от Секретариата и използва­
на единствено за целите на Секретариата, 
независимо от собствеността, упомената в 
приложение № 1.
Член 2
Цел и седалище
Целта на това споразумение е да даде 
възможност на Секретариата да изпълнява 
ефикасно своите задължения и функции чрез 
напълно действащо седалище на Секретариата.
С настоящото се създава Секретариатът. 
Седалището на Секретариата е в Скопие.
Член 3
Правен статут 
1. Секретариатът представлява правен 
субект и има юридически правомощия, не­
обходими за изпълняването на функциите 
му да сключва договори, да придобива и да 
се разпорежда с движимо и недвижимо иму­